b"\n_START_ARTICLE_\nSegmentaci\xc3\xb3 per comportament\n_START_PARAGRAPH_\nLa Segmentaci\xc3\xb3 per comportament (en angl\xc3\xa8s, Behavioural targeting) \xc3\xa9s una t\xc3\xa8cnica de segmentaci\xc3\xb3 que segueix el comportament dels usuaris per aix\xc3\xad oferir la informaci\xc3\xb3 m\xc3\xa9s ajustada a la navegaci\xc3\xb3 que realitzen; \xc3\xa9s a dir, selecciona aquells continguts que s\xc3\xb3n m\xc3\xa9s influenciables per l'usuari i els mostra en les noves p\xc3\xa0gines web visitades.\n_START_SECTION_\nNivells de segmentaci\xc3\xb3\n_START_PARAGRAPH_\nLa segmentaci\xc3\xb3 dels usuaris i la seva classificaci\xc3\xb3 \xc3\xa9s totalment dependent de la forma en qu\xc3\xa8 el prove\xc3\xafdor de la informaci\xc3\xb3 la vulgui definir.\n_START_SECTION_\nFocalitzaci\xc3\xb3 de la informaci\xc3\xb3\n_START_PARAGRAPH_\nEl seu \xc3\xbas m\xc3\xa9s com\xc3\xba \xc3\xa9s el de focalitzar anuncis online, encara que aquesta t\xc3\xa8cnica pot ser tamb\xc3\xa9 utilitzada per productes i continguts audiovisuals.\n_START_SECTION_\nOn-Site Targeting\n_START_PARAGRAPH_\nL'usuari \xc3\xa9s segmentat segons els continguts consultats o les accions preses dins una p\xc3\xa0gina web i seguidament se li proporcionen els missatges, anuncis o continguts generats segons el perfil creat. L'On-site Behavioral Targeting proposa utilitzar solucions predictives que permetin escoltar i respondre en temps real de manera intel\xc2\xb7ligent a cada usuari que visiti una web concreta, presentant continguts din\xc3\xa0mics a les p\xc3\xa0gines m\xc3\xa9s rellevants en funci\xc3\xb3 dels m\xc3\xbaltiples criteris abans esmentats dins la creaci\xc3\xb3 d'aquest perfil._NEWLINE_Exemple: Els usuaris que visitin diverses p\xc3\xa0gines web relacionades amb motocicletes passaran a tenir el perfil de possibles compradors, llavors a partir d'aquell moment podran ser focalitzats pels publicistes del m\xc3\xb3n del motor.\n_START_SECTION_\nNetwork Targeting\n_START_PARAGRAPH_\nS'identifica un perfil segons l'historial de navegaci\xc3\xb3 de l'usuari en conjunt (es busca una relaci\xc3\xb3 com\xc3\xba entre els llocs visitats) i seguidament se li proporciona la informaci\xc3\xb3._NEWLINE_Exemple: Veure exemple de la figura 1.\n_START_SECTION_\nAvantatges\n_START_PARAGRAPH_\nLa segmentaci\xc3\xb3 per comportament presenta grans avantatges per als que anuncien la informaci\xc3\xb3, per\xc3\xb2 tamb\xc3\xa9 pels usuaris, ja que troben el que busquen d'una manera simple i senzilla. Amb respecte als anunciants, l'avantatge d'aquesta t\xc3\xa8cnica \xc3\xa9s que poden tenir un perfil ben definit i fiable dels usuaris que poden ser clients importants, ja que l'anunciant coneix quines s\xc3\xb3n les seves prefer\xc3\xa8ncies i, a partir d'aquest coneixement, pot planificar una campanya de publicitat. \xc3\x89s important destacar que la publicitat es pot realitzar pensant en cada tipus d'usuari, el que provoca una rendibilitat general de la campanya. Com ja sabem Internet \xc3\xa9s un dels serveis on hi ha m\xc3\xa9s publicitat, per tant la compet\xc3\xa8ncia \xc3\xa9s enorme. Per aquest motiu molts usuaris no tenen en compte la publicitat, ja que existeix una mena de saturaci\xc3\xb3, per\xc3\xb2 gr\xc3\xa0cies a la segmentaci\xc3\xb3 per comportament les campanyes poden ser pensades a mida i l'impacte que tenen sobre els clients importants augmenta de forma considerable.\n_START_SECTION_\nInconvenients\n_START_PARAGRAPH_\nUn dels principals problemes que han anat sorgint des que s'implementa aquesta t\xc3\xa8cnica estan relacionats amb la privacitat de l'usuari. Les accions passades poden determinar el contingut de la publicitat que vegi un usuari al futur i encara que les p\xc3\xa0gines web i els publicistes diguin que no estan accedint i emmagatzemant dades personals (noms d'usuari o adreces) molts se senten desprotegits._NEWLINE_Un altre problema \xc3\xa9s que en alguns casos hi ha diversos usuaris per a un mateix ordinador. Aix\xc3\xb2 provoca que els prove\xc3\xafdors d'aquesta informaci\xc3\xb3 no siguin capa\xc3\xa7os d'acurar la focalitzaci\xc3\xb3 cap a l'usuari, llevat que cadascun d'ells tingui un nom d'usuari diferent.\n_START_SECTION_\nOr\xc3\xadgens, actualitat i evoluci\xc3\xb3\n_START_PARAGRAPH_\nL'\xc3\xbas d'aquesta t\xc3\xa8cnica es comen\xc3\xa7a a utilitzar amb la finalitat d'optimitzar l'efici\xc3\xa8ncia comercial i publicista per Internet. En aquests temps que corren el buscar m\xc3\xa8todes, procediments o sistemes que millorin aquesta efici\xc3\xa8ncia \xc3\xa9s una bona proposta per oferir a l'usuari el que m\xc3\xa9s s'adequa segons les seves necessitats. Per descomptat, aix\xc3\xb2 implica un estalvi en costos de publicitat i/o m\xc3\xa0rqueting."